Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 349/15)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEADE STANDARDMUUDATUSE KOHTA, MILLEGA MUUDETAKSE KOONDDOKUMENTI

„UHLEN ROTH LAY“

PDO-DE-02083-AM01

Teate kuupäev: 6.7.2020

KINNITATUD MUUDATUSE KIRJELDUS JA PÕHJUSED

1. Analüütilised ja/või organoleptilised omadused

Analüütilised väärtused peavad vastama Saksamaa seadustest tulenevatele nõuetele.

Redaktsiooniline viga.

KOONDDOKUMENT

1. Toote nimetus

Uhlen Roth Lay

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

5. Kvaliteetvahuvein

4. Veini(de) kirjeldus

Qualitätswein (kvaliteetvein)

Uhlen Roth Lays valmistatakse valgeid veine viinamarjasordist ‘Riesling’. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Roth Lay“ on kahvatukollase, mõnikord roheka värvusega, mis muutub valmimise käigus intensiivsemaks ja on täielikult laagerdunud veini puhul rikkalikult kuldkollane. Veinide aroomis on tunda puuviljanoote ja esineb aimatavaid iseloomulikke kildakivimineraale, mida iseloomustab külm metalne, kuid tagasihoidlik teravus, mis tekitab suus hõrgu maitse. Enamasti on veinide lõhnas tunda üksnes väheseid tuntud puuviljaaroome. Mõnikord võib aimata küpsete sügisõunte, vahel kannikese õrna lõhna, millele lisandub lagrits.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Prädikatswein kvaliteediklassiga Auslese

Uhlen Roth Lays valmistatakse valgeid veine viinamarjasordist ‘Riesling’. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Roth Lay“ on kahvatukollase, mõnikord roheka värvusega, mis muutub valmimise käigus intensiivsemaks ja on täielikult laagerdunud veini puhul rikkalikult kuldkollane. Veinide aroomis on tunda puuviljanoote ja esineb aimatavaid iseloomulikke kildakivimineraale, mida iseloomustab külm metalne, kuid tagasihoidlik teravus, mis tekitab suus hõrgu maitse. Enamasti on veinide lõhnas tunda üksnes väheseid tuntud puuviljaaroome. Mõnikord võib aimata küpsete sügisõunte, vahel kannikese õrna lõhna, millele lisandub lagrits. Eespool kirjeldatud lõhna- ja aroomispekter on Auslese puhul hõrgult magus.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Prädikatswein täiendava kvaliteediklassiga Beerenauslese, Trockenbeerenauslese või Eiswein

Uhlen Roth Lays valmistatakse valgeid veine viinamarjasordist ‘Riesling’. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Roth Lay“ on kahvatukollase, mõnikord roheka värvusega, mis muutub valmimise käigus intensiivsemaks ja on täielikult laagerdunud veini puhul rikkalikult kuldkollane. Veinide aroomis on tunda puuviljanoote ja esineb aimatavaid iseloomulikke kildakivimineraale, mida iseloomustab külm metalne, kuid tagasihoidlik teravus, mis tekitab suus hõrgu maitse. Enamasti on veinide lõhnas tunda üksnes väheseid tuntud puuviljaaroome. Mõnikord võib aimata küpsete sügisõunte, vahel kannikese õrna lõhna, millele lisandub lagrits. Eespool kirjeldatud lõhna- ja maitsespekter on Auslese puhul hõrgult magus, Beerenauslese puhul kreemjalt magus ning võib sisaldada ka meenoote. Sellised lõhna- ja maitsenüansid on Trockenbeerenauslese puhul veelgi tuntavamad. Eisweini puhul lisandub kirjeldatud lõhna- ja maitsespektrisse pikantset happesust.

Kui analüütiliste omaduste kohta ei ole väärtust märgitud, kohaldatakse asjaomaseid õigusnorme.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Määratletud piirkonna kvaliteetvahuvein (Sekt b.A.)

Uhlen Roth Lays valmistatakse valgeid veine viinamarjasordist ‘Riesling’. Viinamarjasaadusi on kolme tüüpi, mis omaduste poolest mõnevõrra erinevad: Qualitätswein (kvaliteetvein), Prädikatswein (eritähisega vein) ja Sekt b.A (määratletud piirkonna kvaliteetvahuvein).

Noor „Uhlen Roth Lay“ on kahvatukollase, mõnikord roheka värvusega, mis muutub valmimise käigus intensiivsemaks ja on täielikult laagerdunud veini puhul rikkalikult kuldkollane. Veinide aroomis on tunda puuviljanoote ja esineb aimatavaid iseloomulikke kildakivimineraale, mida iseloomustab külm metalne, kuid tagasihoidlik teravus, mis tekitab suus hõrgu maitse. Enamasti on veinide lõhnas tunda üksnes väheseid tuntud puuviljaaroome. Mõnikord võib aimata küpsete sügisõunte, vahel kannikese õrna lõhna, millele lisandub lagrits. Sekt b.A. puhul on veinile Prädikatswein omane lõhna- ja maitsespekter vahuveini tootmisel tekkinud süsihappegaasi tõttu tugevam ja intensiivsem.

Arvandmeteta analüütiliste omaduste puhul kohaldatakse kohaldatavat õigust.

Üldised analüütilised omadused Maksimaalne üldalkoholisisaldus (mahuprotsentides) 13,5 Minimaalne tegelik alkoholisisaldus (mahuprotsentides) 11,5 Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Veinivalmistuse eritavad

Veinivalmistamise puhul kehtestatud piirangud

Ei ole lubatud järgmine: kaaliumsorbaat, lüsosüüm, dimetüüldikarbonaat, elektrodialüüs, alkoholitustamine, katioonivahetajad, kontsentreerimine (krüokontsentratsioon, osmoos, kooniline tsentrifuug), magustamine, tammelaastud või -valmistised.

Qualitätswein (kvaliteetvein)

Veinivalmistuse eritavad

Vähemalt 88 Oechsle kraadi või üldhappesus (väljendatud viinhappena) kuni 7,5 g/l

Kuni 100 Oechsle kraadi ja kangendatud veinid: maksimaalne jääksuhkrusisaldus = seaduse järgi „poolkuiv“.

Üle 100 Oechsle kraadi: maksimaalne jääksuhkrusisaldus = virde tihedus / 3

Prädikatswein täiendatuna kvaliteeditunnusega Auslese, Beerenauslese, Trockenbeerenauslese, Eiswein

Veinivalmistuse eritavad

Auslese: vähemalt 105 Oechsle kraadi; minimaalne jääksuhkrusisaldus 90 g/l

Beerenauslese: vähemalt 130 Oechsle kraadi; minimaalne jääksuhkrusisaldus 150 g/l

Trockenbeerenauslese: vähemalt 180 Oechsle kraadi; minimaalne jääksuhkrusisaldus 180 g/l

Eiswein: vähemalt 130 Oechsle kraadi; minimaalne jääksuhkrusisaldus 150 g/l

Määratletud piirkonna kvaliteetvahuvein (Sekt b.A.)

Veinivalmistuse eritavad

Tavapärane kääritamine pudelis

b. Maksimaalne toodang

70 hektoliitrit hektari kohta

6. Määratletud geograafiline piirkond

„Uhlen Roth Lay“ on osa kaitstud päritolunimetusest „Mosel“ (KPNi „Mosel“ registreerimisnumber on PDO-DE-A1270).

Uhlen Roth Lay viinamarjaistandused asuvad Rheinland-Pfalzi liidumaal, Mayen-Koblenzi maapiirkonnas, Koberni ja Winningeni omavalitsusüksuses. Nime Uhlen Roth Lay, mis on tuletatud viinamarjaistanduste kohal paiknevas metsas asuvast kõrgeimast samanimelisest tipust ja punaka läikega kaljudest, on kasutatud juba iidsetest aegadest Uhleni piirkonna selle osa tähistamiseks. Piirkond algab Belltali orust allavoolu jäävate esimeste viinamarjaistandustega – maatükid nr 262/54 ja 156/53 – ning lõpeb allavoolu maatükkidega nr 6/1, 117/1 ja 2394/3.

Kaitstud päritolunimetusega toodet „Uhlen Roth Lay“ võib toota kaitstud päritolunimetuse „Mosel“ all registreeritud piirkonnas (KPNi „Mosel“ registreerimisnumber on PDO-DE-A1270). Määratletud piirkond on hõlmatud kaitstud päritolunimetusega „Mosel“.

Uhlen Roth Lay piirkond hõlmab 15,97 ha suurust ala.

7. Peamine viinamarjasort (peamised viinamarjasordid)

‘Weißer Riesling’ – ‘Riesling’, ‘Riesling renano’, ‘Rheinriesling’, ‘Klingelberger’

8. Seos(t)e kirjeldus

Uhlen Roth Lay paikneb Moseli alamjooksu astangulisel maastikul. Terrassid on rajatud traditsioonilisel viisil suunaga lõunasse ja asuvad ligikaudu 75–210 meetri kõrgusel üle merepinna. Viimase viie aasta keskmine temperatuur 11,6 °C on olnud suhteliselt kõrge, nagu võib sellise väga madala asukoha puhul eeldada. Vähene sademete hulk (ligikaudu 620 mm) ja suur päikesepaisteliste tundide arv (1 922) loovad mikrokliima, mis erineb muudest KPNiga „Mosel“ piirkondadest ning tagab viinamarjade küpsuse (võimalikult suur alkoholisisaldus, vähene happesus ja küpsed fenoolid). Veine iseloomustab väga väljendusrikas ja täidlane maitse. Erilised geoloogilised tingimused aitavad märkimisväärselt kaasa Uhlen Roth Lay piirkonna viinamarjade füsioloogilise küpsuse saavutamisele ning kujundavad piirkonnas valmistatavatele veinidele eriomaseid lõhna- ja maitsenüansse. Geokronoloogilisel skaalal liigitub Uhlen Roth Lay devoni ajastusse ja alamdevoni ladestikku. Täpsemalt sisaldab see setteid Oberemsi-Laubachi ladestu alumisest osast, nimelt Emsi kvartsiiti, ja Hohenrheini kihtidest. Kivimi magneesiumi-, alumiiniumi- ja eriti rauasisaldus on väga suur. Mõned kivid koosnevad 8 % ulatuses raudoksiididest, mis on liivaterade vahel kõigest 0,25 mm suuruste kuulikestena. Üksikuid liivateri hoiab koos ränihape, mis muudab need kivimid väga kõvaks. Nendest setetest tingitud murenenud, kivise pinnase puhul on tegemist eri liiki kildakiviste muda ja liiva sisaldavate rähkmuldadega, mille pH on palju väiksem naabruses asuvate kaitstud päritolunimetusega hõlmatud piirkondade omast (ligikaudu 6,0 võrreldes naaberpiirkondade 7,5ga). Kuna muld sisaldab suhteliselt vähe saviosakesi, kuid rohkesti kive (üle 50 %), on see kuni alumiste kihtideni hästi õhutatud. Selle asjaolu ning erilise mikrofloora ja -fauna tõttu on kõnealuse piirkonna veini organoleptilised omadused väga erinevad võrreldes veinidega, mis on toodetud naabruses asuvatel kaitstud päritolunimetusega hõlmatud aladel. Paljud Uhlen Roth Lay piirkonna veinid on väga rafineeritud karakteriga. Noor vein on enamasti väga kinnine, kuid sellel on ülisuur laagerdumispotentsiaal. Inimtegevuse mõju põhineb tuhandeid aastaid vanal viinamarjakasvatustraditsioonil. Tava rajada viinamarjaistandused kivipiiretega toetatud terrassidele pärineb Rooma ajast. 380. aastal kirjeldas Rooma luuletaja Ausonius selliseid rajatisi kui amfiteatreid. Terrassidelt väljakaevatud Rooma mündid, eeldatavasti kunagised ohvriannid, kinnitavad seda tava veelgi. Viinamarju on selles piirkonnas järjepidevalt kasvatatud alates Rooma ajast, seejuures on sajandite jooksul pidevalt parandatud tootmiskvaliteeti, leides uusi kasvatusviise (hekkidena, vaiade või traatraami toel) ja aretades uusi viinamarjasorte (19. sajandi algusest sort ‘Riesling’). Viimastel aastakümnetel on kasvava keskkonnateadlikkuse tõttu järjest vähem hakatud kasutama hästi lahustuvaid mineraalväetisi. Tänu sellele on looduslikud mikrofloora ja -fauna populatsioonid mullas taastunud, soodustades nii toitainete imendumist kui ka katioonivahetust, mis üha enam toimuvad keerukate molekulide liitumise tulemusena ning moodustavad sümbioose narmasjuurte mikroobidega. Neid mikroobe saab kasutada mullas sisalduvate orgaaniliste ainete ja mineraalide edasikandjatena, muutes seega veini maitse- ja lõhnaomadused veelgi ainulaadsemaks.

Eespool kirjeldatud seos kehtib ka Sekt b.A. (määratletud piirkonna kvaliteetvahuvein) kohta.

9. Olulised lisatingimused (pakendamine, märgistamine, muud nõuded)

Õigusraamistik:

riigisisesed õigusaktid

Lisatingimuse liik:

täiendavad märgistusnõuded

Tingimuse kirjeldus:

etikettidel ja pakenditel esitatav teave on määratletud Euroopa Liidu, Saksamaa Liitvabariigi ja Rheinland-Pfalzi liidumaa kehtivate õigusaktidega. Selleks et veini etiketil kasutada kõnealuse päritolunimetusega seotud traditsioonilisi nimetusi, peab vein olema enne läbinud ametliku kontrolli. Ainult selline vein, mis vastab ametliku kontrolli käigus konkreetsetele nõuetele, saab ametliku kontrollinumbri, mis koosneb mitmest numbrist (AP-number), kuhu on märgitud kontrolliasutus, ettevõtte number, kontrollimiseks esitatud veinide arv ja kontrollimise aasta või aasta, mil kontrollinumber väljastati. Kontrollinumber peab olema märgitud etiketile. Traditsioonilised mõisted „Qualitätswein“, „Prädikatswein“ ja „Sekt b.A.“ on seotud kaitstud päritolunimetusega ning võivad asendada nimetust KPN.

Link tootespetsifikaadi juurde

www.ble.de/eu-qualitaetskennzeichen-wein

(1) ELT L 9, 11.1.2019, lk 2.